Μπέργκερ φραγκοσυριανό
Με μαραθολουκάνικο και τυρί Σαν Μιχάλη φαντάστηκε το κυκλαδίτικο μπέργκερ ο Κωνσταντίνος Καρακατσάνης.
6 ψωμάκια έτοιμα για μπέργκερ (ή, αν θέλουμε, ετοιμάζουμε τα σπιτικά ψωμάκια που μας προτείνει ο σεφ), 150 γρ. τυρί Σαν Μιχάλη, τριμμένο, ή άλλη παλαιωμένη γραβιέρα που μας αρέσει, 1 μάτσο ρόκα, χοντροκομμένη, 6 φέτες ντομάτας, 6 αυγά, 30 ml ελαιόλαδο, 2 κουτ. σούπας βούτυρο αγελάδος, 500 γρ. μοσχαρίσιος κιμάς από σπάλα, περασμένος μία φορά, 350 γρ. συριανό μαραθολουκάνικο (ή άλλο χωριάτικο λουκάνικο), χοντρό αλάτι, φρεσκοτριμμένο πιπέρι, 450 γρ. πιπεριές Φλωρίνης από βάζο, 25 γρ. ζάχαρη, 40 ml μηλόξιδο, φρεσκοτριμμένο πιπέρι
Για το μπέργκερ φραγκοσυριανό, χτυπάμε όλα μαζί τα υλικά στον πολυκόφτη μέχρι να πολτοποιηθούν.Τα αδειάζουμε σε ένα τηγάνι και βράζουμε σε μέτρια φωτιά για 4-5 λεπτά, ανακατεύοντας μέχρι να σχηματιστεί μια ρευστή μαρμελάδα. Την αφήνουμε να κρυώσει.Αφαιρούμε τη μεμβράνη από το λουκάνικο, το λιώνουμε με ένα πιρούνι και το βάζουμε σε μπολ μαζί με τον κιμά. Αλατοπιπερώνουμε και ζυμώνουμε ελαφρά για 1-2 λεπτά. Πλάθουμε το μείγμα σε 6 μπιφτέκια και τα ψήνουμε σε αντικολλητικό τηγάνι και σε δυνατή φωτιά, χωρίς λάδι, για 3-4 λεπτά από κάθε πλευρά ή όσο μας αρέσει.Όπως είναι ζεστά τα μπιφτέκια, τα πασπαλίζουμε με το τριμμένο τυρί. Στο ίδιο τηγάνι ζεσταίνουμε το λάδι και τηγανίζουμε, σε δόσεις, τα αυγά μάτια. Ανοίγουμε τα ψωμάκια στη μέση και τα αλείφουμε στην πλευρά της ψίχας με το βούτυρο. Τα ζεσταίνουμε στο τηγάνι, σε δυνατή φωτιά, για 1-2 λεπτά. Τα αλείφουμε με λίγη από τη μαρμελάδα, βάζουμε το μπιφτέκι με το τυρί, τη ρόκα, τις φέτες ντομάτας και τα τηγανητά αυγά. Πασπαλίζουμε με φρεσκοτριμμένο πιπέρι και κλείνουμε.
Λουκάνικα,Μοσχαρίσιος κιμάς,Τυρί